Širvėnos ežero tiltas

Širvėnos ežero tiltas – pėsčiųjų tiltas, ilgiausias Lietuvoje (525 m),Lietuvos rekordai  nutiestas per dirbtinį Širvėnos ežero rytinį pakraštį ties Biržais. Tiltas yra Biržų regioniniame parke,Biržų regioninio parko objektai  jungia Biržų miestą su šiaurės rytiniame ežero pakraštyje esančiu Astravo dvaru. Jo medinis takas nutiestas ant laikančiųjų metalo sijų.

Širvėnos pakrantė pasiekiama iš Atgimimo g. Biržuose. Tai seniausias Lietuvoje dirbtinis ežeras, kuris susidarė 1575 m. užtvenkus Apaščios ir Agluonos upelius, ruošiantis Biržų tvirtovės statyboms. Kitoje ežero pusėje, kuri pasiekiama pėsčiomis perėjus medinį tiltą, baltumu šviečia restauruotų Astravo (grafų Tiškevičių) dvaro rūmų kompleksas.

Vieno garsiausių Biržų krašte statinio ilgis – 525 m, plotis – 2,45 m, sąmatinė vertė – 336 tūkst. Lt, atiduotas eksploatuoti – 1987 m., rekonstruotas – 2003 m. 2012–2013 m. buvo planuojama iki tilto nutiesti modernius pėsčiųjų ir dviračių takus su reikiama infrastruktūra (apšvietimas, suoliukai, informaciniai ženklai, poilsio aikštelės, dviračių stovai), pritaikytais ir neįgaliesiems.Dviračių takas: darbus žadama pradėti šiemet 

2019 m., trumpiau nei per metus, tiltas rekonstruotas: įrengtas naujas medinis paklotas, turėklai, tilto apšvietimas, vaizdo stebėjimo įranga.Kapitaliai suremontuotas tiltas per Širvėnos ežerą Biržuose 15min Tiltu pasiekiamas 2020 m. vasarą atnaujintas dvaro parkas.Virš ypatingo ežero – ilgiausias pėsčiųjų tiltas Lietuvoje ''delfi.lt

Ant Širvėnos tilto apie 2019 m. nufilmuotas grupės Golden Parazyth dainos klipas „Vasara“.Golden Parazyth - Vasara (Official Audio) (Youtube.com)

 Galerija 

 Šaltiniai 

 Nuorodos 

 Pėsčiųjų lieptas per Širvėnos ežerą
 Šiaurės Lietuvos paveldas

Kategorija:Biržų rajono tiltai
Kategorija:Lietuvos pėsčiųjų tiltai
Kategorija:Biržai